title: 2014/734/EU: Odluka Vijeća od 9. listopada 2014. o stajalištu koje treba donijeti u ime Europske unije u okviru Vijeća za stabilizaciju i pridruživanje osnovanog Sporazumom o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, u pogledu zamjene Protokola 4. uz taj sporazum o definiciji pojma „proizvoda s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o Pan-Euro-Mediteranskim povlaštenim pravilima podrijetla

text:
               23.10.2014

               HR

               Službeni list Europske unije

               L 304/91

         ODLUKA VIJEĆA
   od 9. listopada 2014.
   o stajalištu koje treba donijeti u ime Europske unije u okviru Vijeća za stabilizaciju i pridruživanje osnovanog Sporazumom o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, u pogledu zamjene Protokola 4. uz taj sporazum o definiciji pojma „proizvoda s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o Pan-Euro-Mediteranskim povlaštenim pravilima podrijetla

      (2014/734/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Protokol 4. uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane (1) („Sporazum”) odnosi se na definiciju pojma „proizvoda s podrijetlom” i načine administrativne suradnje („Protokol 4.”).

               (2)

               Regionalnom konvencijom o Pan-Euro-Mediteranskim povlaštenim pravilima podrijetla (2) („Konvencija”) utvrđuju se odredbe o podrijetlu robe kojom se trguje na temelju relevantnih sporazuma sklopljenih između ugovornih stranaka Konvencije. Bivša jugoslavenska republika Makedonija i ostali sudionici procesa stabilizacije i pridruživanja sa zapadnog Balkana bili su pozvani su da se pridruže sustavu paneuropske dijagonalne kumulacije podrijetla utvrđenom Solunskim programom koji je podržalo Europsko vijeće u lipnju 2003. Odlukom Euro-mediteranske ministarske konferencije iz listopada 2007. bili su pozvani da pristupe Konvenciji.

               (3)

               Unija i bivša jugoslavenska republika Makedonija potpisale su Konvenciju 15. lipnja 2011.

               (4)

               Unija i bivša jugoslavenska republika Makedonija položile su kod depozitara Konvencije svoje isprave o prihvatu 26. ožujka 2012. odnosno 14. lipnja 2012. Slijedom toga Konvencija je, primjenom članka 10. stavka 3. Konvencije, stupila na snagu 1. svibnja 2012. za Uniju odnosno 1. kolovoza 2012. za bivšu jugoslavensku republiku Makedoniju.

               (5)

               Člankom 6. Konvencije predviđa se da svaka ugovorna stranka Konvencije poduzima odgovarajuće mjere kako bi se osigurala učinkovita primjena Konvencije. U tu svrhu Vijeće za stabilizaciju i pridruživanje osnovano Sporazumom trebalo bi donijeti Odluku kojom se Protokol 4. zamjenjuje novim protokolom u kojem se u pogledu pravila o podrijetlu upućuje na Konvenciju.

               (6)

               Stajalište Unije u okviru Vijeća za stabilizaciju i pridruživanje stoga bi se trebalo temeljiti na priloženom nacrtu odluke,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Europske unije u okviru Vijeća za stabilizaciju i pridruživanje osnovanog Sporazumom o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, u pogledu zamjene Protokola 4. uz taj sporazum o definiciji pojma „proizvoda s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o Pan-Euro-Mediteranskim povlaštenim pravilima podrijetla, temelji se na nacrtu odluke Vijeća za stabilizaciju i pridruživanje priloženom ovoj Odluci.
   2.   Predstavnici Unije u Vijeću za stabilizaciju i pridruživanje mogu prihvatiti manje izmjene nacrta odluke Vijeća za stabilizaciju i pridruživanje bez daljnje odluke Vijeća.
   Članak 2.
   Odluka Vijeća za stabilizaciju i pridruživanje objavljuje se u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 9. listopada 2014.

            Za Vijeće

            Predsjednik

         A. ALFANO

      (1)  SL L 84, 20.3.2004., str. 13.

      (2)  SL L 54, 26.2.2013., str. 4.

      NACRT
      ODLUKA br. … VIJEĆA ZA STABILIZACIJU I PRIDRUŽIVANJE EU-a I BIVŠE JUGOSLAVENSKE REPUBLIKE MAKEDONIJE
      od
      o zamjeni Protokola 4. uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane o definiciji pojma „proizvoda s podrijetlom” i načinima administrativne suradnje
      VIJEĆE ZA STABILIZACIJU I PRIDRUŽIVANJE EU-A I BIVŠE JUGOSLAVENSKE REPUBLIKE MAKEDONIJE,
      uzimajući u obzir Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane (1), a posebno njegov članak 40.,
      uzimajući u obzir Protokol 4. uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane o definiciji pojma „proizvoda s podrijetlom” i načinima administrativne suradnje,
      budući da:

                  (1)

                  U članku 40. Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane („Sporazum”) upućuje se na Protokol 4. uz Sporazum („Protokol 4.”) kojim se utvrđuju pravila o podrijetlu i predviđa kumulacija podrijetla između Unije, bivše jugoslavenske republike Makedonije, Turske i bilo koje druge zemlje ili područja koje sudjeluje u procesu stabilizacije i pridruživanja Unije.

                  (2)

                  Člankom 39. Protokola 4. predviđa se da Vijeće za stabilizaciju i pridruživanje predviđeno u članku 108. Sporazuma može odlučiti izmijeniti odredbe Protokola 4.

                  (3)

                  Regionalnom konvencijom o Pan-Euro-Mediteranskim povlaštenim pravilima podrijetla (2) („Konvencija”) protokole o pravilima podrijetla koji su trenutačno na snazi u zemljama paneuromediteranskog područja nastoji se zamijeniti jedinstvenim pravnim aktom. Bivša jugoslavenska republika Makedonija i ostali sudionici procesa stabilizacije i pridruživanja sa zapadnog Balkana bili su pozvani su da se pridruže sustavu paneuropske dijagonalne kumulacije podrijetla utvrđenom Solunskim programom koji je podržalo Europsko vijeće u lipnju 2003. Odlukom Euro-mediteranske ministarske konferencije iz listopada 2007. bili su pozvani da pristupe Konvenciji.

                  (4)

                  Unija i bivša jugoslavenska republika Makedonija potpisale su Konvenciju 15. lipnja 2011.

                  (5)

                  Unija i bivša jugoslavenska republika Makedonija položile su kod depozitara Konvencije svoje isprave o prihvatu 26. ožujka 2012. odnosno 14. lipnja 2012. Slijedom toga Konvencija je, primjenom članka 10. stavka 3. Konvencije, stupila na snagu 1. svibnja 2012. za Europsku uniju odnosno 1. kolovoza 2012. za bivšu jugoslavensku republiku Makedoniju.

                  (6)

                  Kada prijelaz na Konvenciju nije istodoban za sve ugovorne stranke Konvencije u području kumulacije, to ne bi smjelo dovesti do manje povoljnog položaja u usporedbi s ranijim položajem u okviru Protokola 4.

                  (7)

                  Protokol 4. stoga bi trebalo zamijeniti novim protokolom u kojem se upućuje na Konvenciju,

            DONIJELO JE OVU ODLUKU:
      Članak 1.
      Protokol 4. uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane o definiciji pojma „proizvoda s podrijetlom” i načinima administrativne suradnje zamjenjuje se tekstom iz Priloga ovoj Odluci.
      Članak 2.
      Ova Odluka stupa na snagu na dan donošenja.
      Primjenjuje se od ….

         Sastavljeno u

               Za Vijeće za stabilizaciju i pridruživanje EU-a i bivše jugoslavenske republike Makedonije

               Predsjednik

         (1)  SL L 84, 20.3.2004., str. 13.

         (2)  SL L 54, 26.2.2013., str. 4.

         PRILOG
         Protokol 4.
         o definiciji pojma „proizvodi s podrijetlom” i načinima administrativne suradnje
         Članak 1.
         Primjenjiva pravila o podrijetlu
         1.   Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o Pan-Euro-Mediteranskim povlaštenim pravilima podrijetla (1) („Konvencija”).
         2.   Sva upućivanja na „odgovarajući ugovor” u Dodatku I. i u odgovarajućim odredbama Dodatka II. Regionalnoj konvenciji o Pan-Euro-Mediteranskim povlaštenim pravilima podrijetla smatraju se upućivanjima na ovaj Sporazum.
         Članak 2.
         Rješavanje sporova
         1.   Sporovi u vezi s postupcima provjere iz članka 32. Dodatka I. Konvenciji, koji se ne mogu riješiti između carinskih tijela koja traže provjeru i carinskih tijela odgovornih za provedbu te provjere, podnose se Vijeću za stabilizaciju i pridruživanje.
         2.   U svakom slučaju rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje.
         Članak 3.
         Izmjene Protokola
         Vijeće za stabilizaciju i pridruživanje može donijeti odluku o izmjeni ovog Protokola.
         Članak 4.
         Povlačenje iz Konvencije
         1.   Ako Europska unija ili bivša jugoslavenska republika Makedonija depozitaru Konvencije dostave pisanu obavijest o svojoj namjeri povlačenja iz Konvencije u skladu s njezinim člankom 9., Europska unija i bivša jugoslavenska republika Makedonija odmah započinju pregovore o pravilima o podrijetlu radi provedbe ovog Sporazuma.
         2.   Do stupanja na snagu tih novoutvrđenih pravila o podrijetlu na ovaj Sporazum i dalje se primjenjuju pravila o podrijetlu iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena dvostrana kumulacija samo između Europske unije i bivše jugoslavenske republike Makedonije.
         Članak 5.
         Prijelazne odredbe – kumulacija
         1.   Neovisno o članku 3. Dodatka I. Konvenciji, pravila o kumulaciji predviđena u člancima 3. i 4. ovog Protokola, kako je izmijenjen Protokolom uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Bugarske i Rumunjske Europskoj uniji (2), i dalje se primjenjuju između Europske unije i bivše jugoslavenske republike Makedonije dok Konvencija ne stupi na snagu u odnosu na sve ugovorne stranke navedene u člancima 3. i 4. ovog Protokola.
         2.   Neovisno o članku 16. stavku 5. i članku 21. stavku 3. Dodatka I. Konvenciji, kada kumulacija uključuje samo države EFTA-e, Farske otoke, Europsku uniju, Tursku i sudionike procesa stabilizacije i pridruživanja, dokaz o podrijetlu može biti potvrda o prometu robe EUR.1 ili izjava o podrijetlu.

            (1)  SL L 54, 26.2.2013., str. 4.

            (2)  SL L 99, 10.4.2008., str. 2.


title: 2013/364/: Odluka Vijeća 2013/364/ZVSP od 8. srpnja 2013. o izmjeni Odluke 2010/330/ZVSP o integriranoj misiji Europske unije za uspostavu vladavine prava u Iraku, EUJUST LEX-IRAQ

text:
               9.7.2013

               HR

               Službeni list Europske unije

               L 188/9

      ODLUKA VIJEĆA 2013/364/ZVSP
   od 8. srpnja 2013.
   o izmjeni Odluke 2010/330/ZVSP o integriranoj misiji Europske unije za uspostavu vladavine prava u Iraku, EUJUST LEX-IRAQ
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 14. lipnja 2010. donijelo Odluku 2010/330/ZVSP (1) kojom je EUJUST LEX IRAQ produljen do 30. lipnja 2012.

               (2)

               Vijeće je 10. srpnja 2012. donijelo Odluku 2012/372/ZVSP (2) kojom je EUJUST LEX IRAQ produljen za dodatnih 18 mjeseci, do 31. prosinca 2013.

               (3)

               Financijski referentni iznos pokriva razdoblje do 30. lipnja 2013. Potreban je novi financijski referentni iznos kojim bi se pokrili izdaci povezani s misijom od 1. srpnja 2013. do 31. prosinca 2013.

               (4)

               Misija LEX-IRAQ provodit će se u kontekstu situacije koja se može pogoršati i eventualno spriječiti postizanje ciljeva vanjskog djelovanja Unije, kako je navedeno u članku 21. Ugovora.

               (5)

               Odluku 2010/330/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   U članku 11. Odluke 2010/330/ZVSP umeće se sljedeći stavak:

      „2.b   Financijski referentni iznos namijenjen pokrivanju izdataka povezanih s misijom od 1. srpnja 2013. do 31. prosinca 2013. iznosi 15 400 000 EUR.”

   Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2013.

      Sastavljeno u Bruxellesu 8. srpnja 2013.

            Za Vijeće

            Predsjednik

         L. LINKEVIČIUS

      (1)  SL L 149, 15.6.2010., str. 12.

      (2)  SL L 179, 11.7.2012., str. 22.


title: Odluka Vijeća 2012/174/ZVSP od 23. ožujka 2012. o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali

text:
               18/Sv. 12

               HR

               Službeni list Europske unije

               191

         32012D0174

               L 089/69

               SLUŽBENI LIST EUROPSKE UNIJE

         ODLUKA VIJEĆA 2012/174/ZVSP
   od 23. ožujka 2012.
   o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. studenoga 2008. donijelo Zajedničku akciju 2008/851/ZVSP (1).

               (2)

               Vijeće je 8. prosinca 2009. donijelo Odluku 2009/907/ZVSP (2), 30. srpnja 2010. donijelo je Odluku 2010/437/ZVSP (3), a 7. prosinca 2010. donijelo je Odluku 2010/766/ZVSP (4) o izmjeni Zajedničke akcije 2008/851/ZVSP.

               (3)

               Vijeće je 14. studenoga 2011. usvojilo Strateški okvir za Rog Afrike s ciljem razvijanja sveobuhvatnog pristupa prema problemima koji proizlaze iz područja Roga Afrike. Borba protiv gusarstva dio je tog napora.

               (4)

               Djela gusarstva i oružana pljačka na somalskoj obali i dalje prijete plovilima u tom području, a posebno dostavi pomoći u hrani somalskom stanovništvu u okviru Svjetskog programa za hranu i proizvode financijske tokove protiv kojih treba poduzeti daljnje napore.

               (5)

               Vojnu operaciju EU-a iz Zajedničke akcije 2008/851/ZVSP („Atalanta”) bi trebalo produljiti do 12. prosinca 2014.

               (6)

               Također je potrebno utvrditi financijski referentni iznos namijenjen pokrivanju zajedničkih troškova povezanih s operacijom Atalanta za razdoblje od 13. prosinca 2012. do 12. prosinca 2014.

               (7)

               Vijeće sigurnosti Ujedinjenih Naroda (VSUN) je 16. prosinca 2008. usvojilo Rezoluciju 1851 (2008.) o stanju u Somaliji, kojom ovlašćuje države i regionalne organizacije koje surađuju u borbi protiv djela gusarstva i oružane pljačke na moru u obalnom području Somalije o čemu je Prijelazna federalna vlada Somalije (TFG) unaprijed obavijestila glavnog tajnika Ujedinjenih naroda da poduzmu sve potrebne mjere koje su prikladne u Somaliji u svrhu suzbijanja djela gusarstva i oružane pljačke na moru, pod uvjetom da su sve takve poduzete mjere u skladu s mjerodavnim međunarodnim humanitarnim pravom i pravom ljudskih prava.

               (8)

               Dana 22. studenoga 2011. VSUN je usvojio Rezoluciju 2020 (2011.) o obnavljanju odobrenja iz stavka 10. Rezolucije 1846 (2008.) i stavka 6. Rezolucije 1851 (2008.).

               (9)

               Pismom od 20. veljače 2012. EU je ponudio proširenu suradnju TFG-u, dopunjavajući tako ponudu iz pisma od 30. listopada 2008.

               (10)

               Pismom od 1. ožujka 2012. TFG je obavijestio Glavnog tajnika Ujedinjenih naroda o ponudi EU-a, u skladu sa stavkom 6. Rezolucije VSUN-a 1851 (2008.) i stavkom 9. Rezolucije VSUN-a 2020 (2011.).

               (11)

               Potrebno je proširiti područje operacije Atalanta kako bi se uključile somalijske unutarnje vode i somalijsko kopneno državno područje.

               (12)

               Također je potrebno utvrditi uvjete pod kojima se mogu prevesti osumnjičenici koji su uhićeni ili pritvoreni u međunarodnim ili teritorijalnim vodama drugih država osim Somalije.

               (13)

               Zajedničku akciju 2008/851/ZVSP bi stoga trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Zajednička akcija 2008/851/ZVSP mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Misija
               1.   Europska unija (EU) provodi vojnu operaciju u potporu rezolucijama Vijeća sigurnosti Ujedinjenih naroda (VSUN) 1814 (2008.), 1816 (2008.), 1838 (2008.), 1846 (2008.) i 1851 (2008.) u skladu s odobrenim mjerama u pogledu gusarstva na temelju članka 100. et seq. Konvencije Ujedinjenih naroda o pravu mora potpisanoj u Montego Bayu10. prosinca 1982. (dalje u tekstu ‚Konvencija Ujedinjenih naroda o pravu mora’), a posebno na temelju obveza preuzetih prema trećim državama (‚Atlanta’), kako bi doprinijela:

                           —

                           zaštiti plovila koji u okviru WFP-a dostavljaju pomoć u hrani raseljenim osobama u Somaliji, u skladu s mandatom utvrđenim u Rezoluciji VSUN-a 1814 (2008.),

                           —

                           zaštiti ranjivih plovila koja plove uz somalsku obalu i odvraćanju, sprečavanju i suzbijanju djela gusarstva i oružane pljačke na somalskoj obali, u skladu s mandatom utvrđenim u Rezoluciji VSUN-a 1846 (2008.) i 1851 (2008.).

                     2.   Područje djelovanja snaga razmještenih u tu svrhu su obalno područje i unutarnje vode Somalije, i pomorska područja obalnog područja Somalije i susjednih zemalja u pomorskim područjima regije Indijskog oceana, u skladu s političkim ciljem pomorske operacije EU-a, kako je to utvrđeno u konceptu upravljanja krizama kojeg je Vijeće odobrilo 5. kolovoza 2008.
               3.   Osim toga, operacija Atalanta doprinosi praćenju ribarskih djelatnosti na somalskoj obali.”

               2.

               Članak 2. mijenja se kako slijedi:

                           (a)

                           točka (a) zamjenjuje se sljedećim:

                                       „(a)

                                       osigurava zaštitu plovilima koja plove u okviru WFP-a, uključujući pomoću prisutnosti oružanih jedinica operacije Atalanta na tim plovilima, uključujući kada jedre u somalskim teritorijalnim i unutarnjim vodama;”

                           (b)

                           točka (c) zamjenjuje se sljedećim:

                                       „(c)

                                       nadzire somalsku obalu, uključujući njezine teritorijalne i unutarnje vode, kada je prisutan rizik za pomorske djelatnosti, posebno za pomorski promet;”

                           (c)

                           točka (f) zamjenjuje se sljedećim:

                                       „(f)

                                       povezuje se s organizacijama, subjektima i državama, koji u regiji rade na suzbijanju djela gusarstva i oružane pljačke na somalskoj obali, posebno s pomorskim snagama ‚Combined Task Force 151’ koje djeluju u okviru operacije ‚Nepromjenjiva sloboda’;”

               3.

               Članak 12. zamjenjuje se sljedećim:
               „Članak 12.
               Premještanje osoba uhićenih i pritvorenih s ciljem kaznenog progona
               1.   Na temelju toga što je Somalija prihvatila ostvarivanje nadležnosti država članica ili trećih država, s jedne strane, i članka 105. Konvencije Ujedinjenih naroda o pravu mora, s druge strane, osobe za koje se sumnja da su namjeravale, kako je navedeno u člancima 101. i 103. Konvencije Ujedinjenih naroda o pravu mora, počiniti, koje čine ili su počinile djela gusarstva ili oružanu pljačku u teritorijalnim ili unutarnjim vodama Somalije ili na otvorenom moru, koje su uhićene i pritvorene, s ciljem njihovog kaznenog progona, te imovina korištena u izvršenju takvih djela predaju se:

                           —

                           nadležnim tijelima države članice ili treće države koja sudjeluje u operaciji, a pod čijom zastavom plovi plovilo koje ih je zatočilo, ili

                           —

                           ako ta država ne može ili ne želi ostvariti svoju nadležnost, državi članici ili bilo kojoj trećoj državi koja želi ostvariti svoju nadležnost nad spomenutim osobama i imovinom.

                     2.   Osobe za koje se sumnja da su namjeravale, kako je navedeno u člancima 101. i 103. Konvencije Ujedinjenih naroda o pravu mora, počiniti, koje čine ili su počinile djela gusarstva ili oružanu pljačku, koje je operacija Atalanta uhitila i pritvorila u teritorijalnim, unutarnjim ili vodama arhipelaga drugih država u regiji u suglasnosti s tim državama, te imovina korištena u izvršenju takvih djela predaje se nadležnim vlastima odgovarajuće države ili uz pristanak odgovarajuće države, nadležnim vlastima druge države.
               3.   Osobe iz stavaka 1. i 2. ne smiju se premjestiti u treću državu sve dok s tom trećom državom nisu usuglašeni uvjeti za premještanje u skladu s odgovarajućim međunarodnim pravom, poglavito međunarodnim pravom o ljudskim pravima, kako bi se posebno zajamčilo da neće podlijegati smrtnoj kazni, mučenju ili bilo kakvom okrutnom,neljudskom ili ponižavajućem postupanju.”

               4.

               U članku 14. dodaje se sljedeći stavak:
               „3.   Financijski referentni iznos za zajedničke troškove vojne misije EU-a za razdoblje od 13. prosinca 2012. do 12. prosinca 2014. je 14 900 000 EUR. Postotak referentnog iznosa iz članka 25. stavka 1. Odluke Vijeća 2011/871/ZVSP iznosi 0 %.”

               5.

               Članak 16. stavak 3. zamjenjuje se sljedećim:
               „3. Vojna operacija EU-a završava 12. prosinca 2014.”

         Članak 2.
   Ova Odluka stupa na snagu na datum donošenja.

      Sastavljeno u Bruxellesu 23. ožujka 2012.

            Za Vijeće

            Predsjednica

         C. ASHTON

      (1)  SL L 301, 12.11.2008., str. 33.

      (2)  SL L 322, 9.12.2009., str. 27.

      (3)  SL L 210, 11.8.2010., str. 33.

      (4)  SL L 327, 11.12.2010., str. 49.


title: Odluka Vijeća 2005/495/ZVSP od 13. lipnja 2005. o sklapanju Sporazuma između Europske unije i Ukrajine o utvrđivanju okvira za sudjelovanje Ukrajine u operacijama Europske unije za upravljanje krizama

text:
               18/Sv. 9

               HR

               Službeni list Europske unije

               44

         32005D0495

               L 182/28

               SLUŽBENI LIST EUROPSKE UNIJE

         ODLUKA VIJEĆA 2005/495/ZVSP
   od 13. lipnja 2005.
   o sklapanju Sporazuma između Europske unije i Ukrajine o utvrđivanju okvira za sudjelovanje Ukrajine u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Uvjete sudjelovanja trećih država u operacijama EU-a za upravljanje krizama treba utvrditi u Sporazumu o utvrđivanju okvira za takvo moguće buduće sudjelovanje, a ne na temelju pojedinačnog slučaja za svaku dotičnu operaciju.

               (2)

               Nakon odobrenja Vijeća od 23. veljače 2004., Predsjedništvo je, uz pomoć glavnog tajnika/visokog predstavnika, završilo pregovore o Sporazumu između Europske unije i Ukrajine o utvrđivanju okvira za sudjelovanje Ukrajine u operacijama Europske Unije za upravljanje krizama.

               (3)

               Sporazum treba odobriti,

         ODLUČILO JE:
   Članak 1.
   Ovime se u ime Europske unije odobrava Sporazum između Europske unije i Ukrajine o utvrđivanju okvira za sudjelovanje Ukrajine u operacijama Europske unije za upravljanje krizama.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se odrediti osobe(-u) koje(-a) će imati ovlasti potpisati Sporazum kako bi on bio obvezujući za Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 13. lipnja 2005.

            Za Vijeće

            Predsjednik

         J. ASSELBORN


title: Odluka (EU) 2017/1400 Europskog parlamenta od 4. srpnja 2017. o produljenju, za dodatno razdoblje, mandata Istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza

text:
               29.7.2017

               HR

               Službeni list Europske unije

               L 199/12

         ODLUKA (EU) 2017/1400 EUROPSKOG PARLAMENTA
   od 4. srpnja 2017.
   o produljenju, za dodatno razdoblje, mandata Istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza
   EUROPSKI PARLAMENT,

               —

               uzimajući u obzir prijedlog Konferencije predsjednika,

               —

               uzimajući u obzir članak 226. Ugovora o funkcioniranju Europske unije,

               —

               uzimajući u obzir Odluku 95/167/EZ, Euratom, EZUČ Europskog parlamenta, Vijeća i Komisije od 19. travnja 1995. o detaljnim odredbama o izvršavanju prava Europskog parlamenta na istragu (1),

               —

               uzimajući u obzir svoju Odluku (EU) 2016/1021 od 8. lipnja 2016. o osnivanju istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza, njegovim ovlastima, brojčanom sastavu i trajanju mandata (2),

               —

               uzimajući u obzir svoju Odluku (EU) 2017/846 od 16. ožujka 2017. o produljenju mandata Istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza (3),

               —

               uzimajući u obzir članak 198. stavak 11. Poslovnika,

               A.

               budući da je Istražni odbor zatražio produljenje svojega mandata radi njegove potpune i prikladne provedbe, uzimajući u obzir broj dokumenata koje tek treba ispitati, naručene analize i dionike koje treba saslušati;

               1.

               Odlučio je produljiti mandat Istražnom odboru za dodatno razdoblje od tri mjeseca.

            Za Europski parlament

            Predsjednik

         A. TAJANI

      (1)  SL L 113, 19.5.1995., str. 1.

      (2)  SL L 166, 24.6.2016., str. 10.

      (3)  SL L 125, 18.5.2017., str. 34.


title: Odluka Vijeća (ZVSP) 2016/51 od 18. siječnja 2016. za potporu Konvenciji o biološkom i toksičnom oružju (BTWC) u okviru Strategije EU-a za sprečavanje širenja oružja za masovno uništenje

text:
               19.1.2016

               HR

               Službeni list Europske unije

               L 12/50

         ODLUKA VIJEĆA (ZVSP) 2016/51
   od 18. siječnja 2016.
   za potporu Konvenciji o biološkom i toksičnom oružju (BTWC) u okviru Strategije EU-a za sprečavanje širenja oružja za masovno uništenje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Europsko vijeće donijelo je 12. prosinca 2003. Strategiju EU-a za sprečavanje širenja oružja za masovno uništenje („Strategija EU-a”) (1), čije poglavlje III. sadrži popis mjera za suzbijanje takvog širenja.

               (2)

               Unija aktivno provodi Strategiju EU-a i ostvaruje mjere navedene u njezinu poglavlju III., posebno one mjere koje su povezane s jačanjem, provedbom i univerzalizacijom Konvencije o biološkom i toksičnom oružju (BTWC).

               (3)

               Vijeće je 27. veljače 2006. donijelo Zajedničku akciju 2006/184/ZVSP za potporu BTWC-u, u okviru Strategije EU-a za sprečavanje širenja oružja za masovno uništenje (2). Od donošenja Zajedničke akcije 2006/184/ZVSP još je sedam država postalo državama strankama BTWC-a. Zajednička akcija 2006/184/ZVSP prestala je važiti 26. kolovoza 2007.

               (4)

               Vijeće je u ožujku 2006. donijelo Akcijski plan EU-a u vezi s biološkim i toksičnim oružjem koji dopunjuje Zajedničku akciju 2006/184/ZVSP za potporu BTWC-u (3). U Akcijskom planu utvrđena je učinkovita uporaba mjera za izgradnju povjerenja (CBM) i istražnog mehanizma glavnog tajnika Ujedinjenih naroda (UN) za navodnu uporabu biološkog oružja.

               (5)

               Vijeće je 10. studenoga 2008. donijelo Zajedničku akciju 2008/858/ZVSP za potporu BTWC-u, u okviru Strategije EU-a za sprečavanje širenja oružja za masovno uništenje (4). Od donošenja Zajedničke akcije 2008/858/ZVSP još su tri države postale državama strankama BTWC-a i nekoliko država iskoristilo je pomoć koju pružaju stručnjaci iz Unije.

               (6)

               Na Šestoj revizijskoj konferenciji BTWC-a odlučeno je da će se osnovati Odjel za potporu provedbi (ISU) s petogodišnjim mandatom (2007. – 2011.) unutar ženevske podružnice Ureda Ujedinjenih naroda za razoružanje (UN ODA) radi pružanja administrativne podrške za sastanke dogovorene na Šestoj revizijskoj konferenciji kao i podrške za sveobuhvatnu provedbu i univerzalizaciju BTWC-a i razmjenu mjera za izgradnju povjerenja.

               (7)

               Vijeće je 18. srpnja 2011. donijelo Odluku 2011/429/ZVSP (5), o stajalištu Europske unije za Sedmu revizijsku konferenciju država stranaka BTWC-a (dalje u tekstu: „Sedma revizijska konferencija”).

               (8)

               Na Sedmoj revizijskoj konferenciji odlučeno je da će se mandat Odjela za potporu provedbi obnoviti za dodatnih pet godina (2012.– 2016.) te da će se njegove zadaće proširiti tako da uključuju provedbu odluke o uspostavi i vođenju baze podataka o zahtjevima i ponudama za pomoć te omogućivanje povezane razmjene informacija između država stranaka, kao i potporu, prema potrebi, provođenju odluka i preporuka Sedme revizijske konferencije u državama strankama.

               (9)

               Vijeće je 23. srpnja 2012. donijelo Odluku 2012/421/ZVSP (6) za potporu BTWC-u, u okviru Strategije EU-a za sprečavanje širenja oružja za masovno uništenje. Od donošenja Odluke 2012/421/ZVSP još je šest država postalo državama strankama BTWC-a i nekoliko je država iskoristilo pomoć koju pružaju stručnjaci iz Unije.

               (10)

               Trebalo bi ostvariti ciljeve Odluke 2011/429/ZVSP i Odluke 2012/421/ZVSP, posebno one aspekte oko kojih je na Sedmoj revizijskoj konferenciji postignut konsenzus,

         DONIJELO JE OVU ODLUKU:
   Članak 1.
   1.   Za potrebe trenutne i praktične primjene nekih elemenata Strategije EU-a za sprečavanje širenja oružja za masovno uništenje i nastavljajući u smjeru uspješne provedbe zajedničkih akcija 2006/184/ZVSP i 2008/858/ZVSP te Odluke Vijeća 2012/421/ZVSP, ova Odluka služi kao operativni instrument politike namijenjen ostvarivanju ciljeva Odluke 2011/429/ZVSP i osobito je usredotočena na one aspekte o kojima je postignut konsenzus na Sedmoj revizijskoj konferenciji, kako je vidljivo iz njezina završnog dokumenta.
   Ova se Odluka vodi sljedećim načelima:

               (a)

               iskorištavanje iskustva stečenoga u okviru zajedničkih akcija 2006/184/ZVSP i 2008/858/ZVSP te Odluke 2012/421/ZVSP na najbolji način;

               (b)

               razmatranje posebnih potreba koje su izrazile države stranke kao i države koje nisu stranke BTWC-a u pogledu bolje provedbe i univerzalizacije BTWC-a;

               (c)

               poticanje nacionalnog i regionalnog vlasništva projekata kako bi se osigurala njihova dugoročna održivost i izgradilo partnerstvo između Europske unije i trećih strana u okviru BTWC-a;

               (d)

               usredotočivanje na one aktivnosti koje donose konkretne rezultate i/ili doprinose ranoj razradi zajedničkih dogovora relevantnih za Revizijsku konferenciju BTWC-a u 2016.;

               (e)

               uključivanje mjerljivih pokazatelja rezultata koji se trebaju utvrditi prije početka aktivnosti te uključivanje onih koji se odnose na učinak programa podizanja svijesti i obrazovnih programa kada god je to moguće;

               (f)

               podupiranje predsjedatelja sastanaka država stranaka koji vode Osmoj revizijskoj konferenciji i iskorištavanje mandata ISU-a na najbolji način kako je dogovoren na Šestoj revizijskoj konferenciji te obnovljen i proširen na Sedmoj revizijskoj konferenciji.

         2.   Europska unija podupire sljedeće projekte koji odgovaraju mjerama Strategije EU-a:

               —

               promicanje univerzalnog pridržavanja BTWC-a poticanjem država koje nisu stranke da bolje razumiju prednosti pridruživanja BTWC-u i aktivnijeg sudjelovanja na sastancima BTWC-a i drugim aktivnostima,

               —

               jačanje interakcije s nevladinim dionicima u području znanosti i tehnologije te biozaštite i biosigurnosti,

               —

               razvijanje nacionalnih kapaciteta za provedbu BTWC-a poboljšanjem kvalitete i količine izjava dostavljenih u okviru sustava mjera za izgradnju povjerenja kako bi se povećalo povjerenje u skladu s BTWC-om, posebno u zemljama u razvoju te u područjima kao što su članak VII. i X.,

               —

               podupiranje programa između zasjedanja i pripremâ za Osmu revizijsku konferenciju,

               —

               jačanje mehanizma glavnog tajnika Ujedinjenih naroda za istrage o navodnoj uporabi kemijskog, biološkog i toksičnog oružja (SGM),

               —

               pokretanje instrumenata za podizanje svijesti, obrazovanje i uključenost.

         Detaljan opis tih projekata naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.
   2.   Tehnička provedba aktivnosti iz članka 1. povjerava se Uredu UN-a za razoružanje. On svoju zadaću obavlja pod odgovornošću VP-a. U tu svrhu VP sklapa potrebne dogovore s Uredom UN-a za razoružanje.
   Članak 3.
   1.   Financijski referentni iznos za provedbu projekata iz članka 1. stavka 2. iznosi 2 340 000 EUR.
   2.   Rashodom financiranim iznosom navedenim u stavku 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire pravilno upravljanje rashodom iz stavka 1. U tu svrhu ona sklapa sporazum o financiranju s Uredom UN-a za razoružanje. Sporazumom se propisuje da Ured UN-a za razoružanje treba osigurati vidljivost doprinosa Unije koja je primjerena veličini tog doprinosa.
   4.   Komisija nastoji sklopiti sporazum o financiranju iz stavka 3. što je prije moguće nakon stupanja na snagu ove Odluke. Ona je dužna obavijestiti Vijeće o eventualnim poteškoćama u tom procesu i o datumu sklapanja sporazuma o financiranju.
   Članak 4.
   VP izvješćuje Vijeće o provedbi ove Odluke na temelju redovitih izvješća koje priprema Ured UN-a za razoružanje. Ta izvješća predstavljaju temelj za ocjenjivanje koje provodi Vijeće. Komisija pruža informacije o financijskim aspektima projekata iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 36 mjeseci nakon datuma sklapanja sporazuma o financiranju iz članka 3. stavka 3. ili šest mjeseci nakon datuma njezina donošenja ako sporazum o financiranju nije sklopljen unutar tog razdoblja.

      Sastavljeno u Bruxellesu 18. siječnja 2016.

            Za Vijeće

            Predsjednica

         F. MOGHERINI

      (1)  Dokument Vijeća 15708/03. Još nije objavljen u Službenom listu, ali je dostupan na http://register.consilium.europa.eu.

      (2)  SL L 65, 7.3.2006., str. 51.

      (3)  SL C 57, 9.3.2006., str. 1.

      (4)  SL L 302, 13.11.2008., str. 29.

      (5)  Odluka Vijeća 2011/429/ZVSP od 18. srpnja 2011. o stajalištu Europske unije za Sedmu revizijsku konferenciju država stranaka Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC) (SL L 188, 19.7.2011., str. 42.).

      (6)  Odluka Vijeća 2012/421/ZVSP od 23. srpnja 2012. za potporu Konvenciji o biološkom i toksičnom oružju (BTWC), u okviru Strategije EU-a za sprečavanje širenja oružja za masovno uništavanje (SL L 196, 24.7.2012., str. 61.).

      PRILOG
      1.   PROJEKTI
      1.1.   Projekt 1.: Potpora za univerzalizaciju BTWC-a

      1.1.1.   Svrha projekta

      Promicanje univerzalnog pridržavanja BTWC-a poticanjem država koje nisu stranke BTWC-a da bolje razumiju prednosti pridruživanja BTWC-u i aktivnijeg sudjelovanja u sastancima BTWC-a i drugim aktivnostima. Tim će se projektom poduprijeti provedba odluka i preporuka Sedme revizijske konferencije u vezi s univerzalizacijom BTWC-a.
      1.1.2.   Očekivani rezultati projekta

                  (a)

                  povećano pridržavanje BTWC-a u svim geografskim regijama;

                  (b)

                  poboljšano razumijevanje BTWC-a među relevantnim nacionalnim tijelima, između ostalog među članovima parlamenta i/ili pojačano subregionalno umrežavanje u vezi s BTWC-om radi promicanja članstva i provedbe BTWC-a;

                  (c)

                  povećani broj država koje su se obvezale pristupiti BTWC-u i koje poduzimaju korake u tom smjeru;

                  (d)

                  povećani broj država koje nisu stranke BTWC-a, a sudjeluju u aktivnostima i sastancima BTWC-a;

                  (e)

                  dobrovoljna provedba BTWC-a koju ostvare države prije svojeg pristupanja BTWC-u.

            1.1.3.   Opis projekta

      Revizijske konferencije BTWC-a redovito su potvrđivale da je povećanje članstva BTWC-a od velike važnosti. Ipak još uvijek postoje 24 države koje nisu stranke BTWC-a, uglavnom u Africi i na Pacifiku. Ovaj projekt stoga uključuje posebne programe usmjerene na te države. U sklopu tih programa usko bi se surađivalo s drugim relevantnim sudionicima, uključujući Organizaciju za zabranu kemijskog oružja (OPCW), odbor u okviru Rezolucije Vijeća sigurnosti Ujedinjenih naroda (RVSUN) 1540, centre izvrsnosti i organizacije civilnog društva za kemijska, biološka, radiološka i nuklearna (KBRN) pitanja (npr. VERTIC i Institut za sigurnosne studije), radi razvijanja aktivnih radnih odnosa s relevantnim regionalnim i subregionalnim tijelima, pružanja prilagođenih informativnih materijala ako je to potrebno i neposrednog surađivanja s državama u ciljanoj regiji.
      Niz aktivnosti u vezi s univerzalizacijom provodit će unutar država na zahtjev država koje nisu stranke BTWC-a, počevši s onima koje su blizu članstvu u BTWC-u. Te aktivnosti odvijat će se na temelju rasprava i ishoda prethodnih regionalnih radionica koje će prenositi u nacionalni kontekst i bit će prilagođene nacionalnim okolnostima. One bi uključivale pripreme plana rada za univerzalizaciju za svaku uključenu državu uz sudjelovanje nacionalnih dionika. Ako je to moguće i primjereno, te bi posjete mogle biti zajednička aktivnost država s postojećom bliskom suradnjom i sličnim nacionalnim okolnostima. Ciljana područja aktivnosti bit će pružanje posebnih informativnih materijala o prednostima pristupanja BTWC-u, podizanje svijesti među nacionalnim dionicima, uključujući članove parlamenta i druge političke donositelje odluka, uspostavljanje nacionalne koordinacije i pokroviteljstvo za ključne pojedince kako bi mogli prisustvovati sastancima BTWC-a ili drugim relevantnim događajima.
      1.2.   Projekt 2.: Interakcija s nevladinim dionicima o znanosti i tehnologiji

      1.2.1.   Svrha projekta

      Poboljšanje interakcije između procesa BTWC-a i nevladinih dionika, poput znanstvene zajednice i znanstvene industrije, putem organiziranja regionalnih radionica o znanstvenim i tehnološkim pitanjima te o biozaštiti i biosigurnosti u svrhu pripreme za Osmu revizijsku konferenciju. Nadalje, ovim bi se projektom neposredno uključili znanstvenici i stručnjaci o biozaštiti u zemljama u razvoju s ciljem podizanja svijesti o BTWC-u, razvoja kapaciteta za učinkovitiju provedbu BTWC-a i olakšavanja međunarodne suradnje u miroljubive svrhe.
      1.2.2.   Očekivani rezultati projekta

                  (a)

                  veća svijest znanstvene zajednice o BTWC-u i industriji i povezanim pitanjima te veće sudjelovanje znanstvene zajednice i nacionalnih i regionalnih znanstvenih, strukovnih i industrijskih udruženja u provedbi BTWC-a;

                  (b)

                  šire i dublje razumijevanje važnosti znanstvenih i tehnoloških pitanja za provedbu BTWC-a među nacionalnim tvorcima politika i dužnosnicima;

                  (c)

                  konstruktivan doprinos u razmatranju stalne točke dnevnog reda o znanosti i tehnologiji na sastancima BTWC-a, kao i doprinos u razmatranju načina za jačanje preispitivanja znanstvenih i tehnoloških dostignuća važnih za BTWC u okviru Osme revizijske konferencije;

                  (d)

                  povećana interakcija između znanstvene zajednice, akademske zajednice, istraživačkih organizacija, stručnih udruženja, industrije i regulatornih agencija i tvoraca politika na nacionalnoj i regionalnoj razini te poboljšani doprinos u preispitivanju znanstvenih i tehnoloških dostignuća relevantnih za BTWC;

                  (e)

                  promicanje veza s drugim multilateralnim i regionalnim inicijativama u području znanosti i tehnologije; i

                  (f)

                  veća međunarodna suradnja u području znanstvenih i tehnoloških pitanja koja bi mogla potpomoći izgradnji kapaciteta u zemljama u razvoju u područjima od važnosti za BTWC, posebno u području članaka VII. i X., kao što su otkrivanje, dijagnosticiranje i prevencija izbijanja bolesti, cjepiva, terapeutski postupci, analitičke metode, pripravnost i reakcija.

            1.2.3.   Opis i provedba projekta

      Najviše bi se pet radionica organiziranih u suradnji s globalnim i regionalnim znanstvenim udruženjima, industrijom (koju predstavljaju globalne ili regionalne relevantne industrijske federacije i strukovna udruženja poput udruženja o biozaštiti) i akademskim stručnjacima usredotočilo na teme navedene pod stalnom točkom dnevnog reda o znanosti i tehnologiji i njihovom utjecaju na biozaštitu i biosigurnost te bi se potaknuo regionalni dijalog o takvim pitanjima, podižući istovremeno svijest unutar znanstvene i strukovne zajednice unutar regija. Takve će se radionice, prema potrebi, sazivati uz relevantne znanstvene konferencije ili konferencije o biozaštiti kako bi se povećale mogućnosti informiranja i smanjili troškovi. Jedan od ključnih elemenata tih radionica bit će aktivno sudjelovanje znanstvenika i regulatornih stručnjaka iz zemalja u razvoju, što će zahtijevati pokroviteljstvo. Kako bi se dodatno poduprlo uključivanje navedenih dionika, mala bespovratna sredstva bit će dostupna kako bi oni mogli provesti naknadna istraživanja s ciljem izdavanja publikacija o temama o kojima se raspravlja na radionicama.
      Održivost ovog projekta razmatrat će se osnivanjem virtualne mreže stručnjaka izabranih među sudionicima radionica. Takvi stručnjaci mogli bi biti uključeni i u nacionalne delegacije na sastancima BTWC-a i mogli bi pridonijeti preispitivanju znanstvenih i tehnoloških dostignuća.
      1.3.   Projekt 3.: Razvoj kapaciteta za provedbu BTWC-a

      1.3.1.   Svrha projekta

      Na Sedmoj revizijskoj konferenciji ponovno je potvrđeno da bi donošenje i provedba potrebnih nacionalnih mjera poboljšali učinkovitost BTWC-a. Na konferenciji su pozvane države članice da donesu zakonodavne, administrativne, pravosudne i druge mjere, što uključuje jačanje svijesti i kodekse ponašanja, namijenjene poboljšanju nacionalne provedbe BTWC-a i osiguranju zaštite i sigurnosti mikrobnih ili drugih bioloških agensa ili toksina. Na temelju iskustva stečenog u okviru Zajedničke akcije 2008/858/ZVSP i Odluke Vijeća 2012/421/ZVSP, prošireni programi pomoći za nacionalnu provedbu BTWC-a pružit će se najviše osam zemalja.
      1.3.2.   Očekivani rezultati projekta

                  (a)

                  donošenje odgovarajućih zakonodavnih ili upravnih mjera, uključujući odredaba kaznenog prava, koje obuhvaćaju sve zabrane i preventivne mjere predviđene BTWC-om i razrađene na Sedmoj revizijskoj konferenciji;

                  (b)

                  učinkovita provedba i primjena kako bi se spriječile povrede BTWC-a i nametnule sankcije u slučajevima kršenja;

                  (c)

                  bolja koordinacija i umrežavanje među svim dionicima uključenima u proces BTWC-a, uključujući nacionalna i regionalna udruženja o biozaštiti, zastupnike u parlamentu i privatni sektor, s ciljem promicanja učinkovite provedbe;

                  (d)

                  promicanje programa za podizanje svijesti, kodeksa ponašanja i standarda za biosigurnost i biozaštitu;

                  (e)

                  stvaranje ili jačanje nacionalnih mehanizama za sastavljanje traženih informacija i za godišnje dostavljanje mjera za izgradnju povjerenja;

                  (f)

                  povećanje broja država stranaka koje redovito sudjeluju u razmjeni mjera za izgradnju povjerenja i povećana kvaliteta dostavljenih informacija;

                  (g)

                  povećanje broja država stranaka koje elektroničkim putem dostavljaju mjere za izgradnju povjerenja;

                  (h)

                  povećanje broja država stanaka koje aktivno doprinose preispitivanju dostignuća u znanosti i tehnologiji u okviru BTWC-a;

                  (i)

                  povećanje znanstvene suradnje među zemljama u područjima koja su važna za BTWC; i

                  (j)

                  unapređenje tehničke sposobnosti i razumijevanja među znanstvenicima iz zemalja u razvoju koji sudjeluju u takvim programima.

            1.3.3.   Opis projekta

      Svaki program trajat će otprilike 12 mjeseci i uključivat će sudjelovanje delegacija EU-a i centara izvrsnosti za kemijska, biološka, radiološka i nuklearna (KBRN) pitanja u zemljama korisnicama, kao i regionalnih centara za razoružanje UN-a prema potrebi te će se sastojati od:

                  (a)

                  početne nacionalne radionice s ciljem okupljanja svih relevantnih domaćih agencija i dionika, predstavljanja BTWC-a, utvrđivanja motiviranih i pouzdanih lokalnih partnera te provedbe početne procjene potreba i prioriteta;

                  (b)

                  uporabe postojećeg priručnika o mjerama za izgradnju povjerenja i priručnika za nacionalnu provedbu, kao i odgovarajućih informacija ili e-osposobljavanja za kontaktne točke BTWC-a o načinima na koje se služiti elektroničkom platformom, kada je ona operativna;

                  (c)

                  razvoja strukturiranog akcijskog plana, prilagođenog državama korisnicama, koji bi uključivao posjete i/ili radionice različitih pružatelja pomoći tijekom trajanja programa, kao i osposobljavanje organizirano u državi članici EU-a ili drugdje;

                  (d)

                  izvršenja akcijskog plana u okviru kojeg pružatelji pomoći provode odgovarajuće aktivnosti pomoći (npr. izradu zakonodavstva, osposobljavanje o biosigurnosti/biozaštiti, kontrolu izvoza robe s dvojnom namjenom, pripremu i dostavu mjera za izgradnju povjerenja, policijsku obuku, podizanje svijesti za znanstvenike, planiranje odgovora na krizne situacije, itd.); i

                  (e)

                  zaključne radionice nakon završetka aktivnosti na kojoj će se povezati svi elementi, agencije će izvijestiti o svojim aktivnostima i napretku te će se procijeniti svaka potreba za dodatnom pomoći ili nastavku pomoći.

            Kako bi se osigurala učinkovita i produktivna pomoć, organizirat će se radionica u kojoj će stručnjaci iz EU-a pomagati zemljama korisnicama iz ovog projekta s ciljem rasprave o najboljim praksama i odgovarajućim pripremama za aktivnosti pomoći.
      1.4.   Projekt 4.: Potpora za program između zasjedanja i pripreme za Osmu revizijsku konferenciju

      1.4.1.   Svrha projekta

      Ovaj program usmjeren je na mobilizaciju država stranaka BTWC-a radi aktivnog sudjelovanja u Osmoj revizijskoj konferenciji putem organiziranja regionalnih/subregionalnih radionica i pružanja prilika za promišljanje i raspravu o ključnim temama za program između zasjedanja u razdoblju od 2012. do 2015.
      Uključuje i praktičnu podršku za teme o kojima se raspravljalo tijekom programa između zasjedanja, poput članka VII. i koncepta mehanizma stručnog ocjenjivanja.
      1.4.2.   Očekivani rezultati projekta

                  (a)

                  Povećana svijest o BTWC-u i Osmoj revizijskoj konferenciji 2016. i njezin značaj za budući razvoj BTWC-a;

                  (b)

                  sveobuhvatan i međuregionalni dijalog o pitanjima koja se trebaju razmotriti na Osmoj revizijskoj konferenciji;

                  (c)

                  razvoj niza prijedloga za nove inicijative koje se trebaju provesti nakon Osme revizijske konferencije i široka podrška za njihovo donošenje na Osmoj revizijskoj konferenciji;

                  (d)

                  daljnja razrada koncepta mehanizma stručnog ocjenjivanja u okviru BTWC-a. Mogla bi se dati potpora na primjer organiziranju jedne ili više takvih aktivnosti u trećim zemljama i utvrđivanju korisnih znanja koje bi valjalo steći o važnosti koncepta; i

                  (e)

                  utvrđivanje znanja stečenih nakon izbijanja ebole u zapadnoj Africi koja su važna za provedbu članaka VII. i X. BTWC-a.

            1.4.3.   Opis projekta

      Organizirat će se niz regionalnih/subregionalnih radionica kako bi se razmotrile teme programa između zasjedanja u razdoblju od 2012. do 2015. i pomoglo predsjedniku sljedeće revizijske konferencije prije i tijekom Osme revizijske konferencije s ciljem budućeg razvoja BTWC-a te će za cilj imati omogućavanje zajedničkih dogovora na regionalnoj/subregionalnoj osnovi raspravljanjem o prijedlozima za napredak u rješavanju pitanja. Takve se radionice mogu održati uz prethodno opisane radionice za znanost i tehnologiju kako bi se u najvećoj mjeri iskoristili sredstva i stručnjaci te kako bi se potaknuo dijalog i interakcija među znanstvenicima, bez obzira na njihovu institucionalnu pripadnost, te tvorcima politika. Događanja će se prema potrebi organizirati i u Ženevi. Stoga bi te radionice također trebale imati za cilj sudjelovanje znanstvenika i predstavnika iz industrije i strukovnih udruženja. To bi potaklo stvaranje širokog spektra država stranaka u korist postupnog jačanja BTWC-a. Program pokroviteljstva bio bi povezan s radionicama kako bi se omogućilo sudionicima iz država stranaka u razvoju da prisustvuju radionicama i Osmoj revizijskog konferenciji. U tom kontekstu može se istražiti način na koji bi sponzorirani sudionici mogli biti povezani s članovima delegacija država članica EU-a tijekom sastanaka BTWC-a.
      Vrijedilo bi razmotriti način na koji provesti članak VII. BTWC-a s obzirom na bogato iskustvo stečeno nakon izbijanja ebole u zapadnoj Africi. Provest će se istraživanje o stečenim iskustvima usmjereno na posljedice izbijanja bolesti i međunarodni odgovor koji je uslijedio za provedbu članka VII. BTWC-a, ali će se također obuhvatiti i aspekti od važnosti za članak X. u smislu znanstvene suradnje i razvoja terapeutskih postupaka i cjepiva. Izradit će se izvješće koje će države stranke razmotriti u svojim pripremama za Osmu revizijsku konferenciju.
      Među zainteresiranim državama strankama provest će se najmanje jedna aktivnost u okviru mehanizma stručnog ocjenjivanja kako bi se proširila potpora tom konceptu te dodatno istražila njegova važnost. Ta aktivnost će se temeljiti na aktivnosti provedenoj u Francuskoj 2013. i onoj provedenoj u zemljama Beneluksa 2015. s ciljem izrade izvješća za razmatranje od strane država stranaka prije Osme revizijske konferencije. Također će se provesti istraživanje o načinima na koji učiniti učinkovitijima odredbe članka V. BTWC-a o savjetovanju među državama strankama.
      1.5.   Projekt 5.: Potpora mehanizmu glavnog tajnika UN-a

      1.5.1.   Svrha projekta

      Potpora jačanju mehanizma glavnog tajnika Ujedinjenih naroda za istrage o navodnoj uporabi kemijskog, biološkog i toksičnog oružja (mehanizam glavnog tajnika – MGT).
      1.5.2.   Očekivani rezultati projekta

      Jačanje pripravnosti MGT-a, uključujući aktivnosti u skladu s ishodima aktivnosti o stečenim znanjima za UN-ovu istraživačku misiju u Siriji 2013.:

                  (a)

                  prošireni raspored djelovanja obučenih stručnjaka (osnovna i specijalistička osposobljavanja – organizirana tri tečaja osposobljavanja po procjeni);

                  (b)

                  sazivanje inauguracijskog sastanka dionika MGT-a (jedan sastanak): sastanak koji služi kao mehanizam za suradnju unutar organizacija i među organizacijama, uključujući kada mehanizam nije pokrenut, s ciljem redovite procjene i daljnjeg jačanja mehanizma;

                  (c)

                  međuorganizacijska osposobljavanja: osposobljavanja koja zajedno organiziraju UN i druge međunarodne organizacije kako bi iskoristili i bolje koordinirali postojeća sredstva i najbolje prakse s ciljem maksimalnog povećanja učinkovitosti i izbjegavanja udvostručavanja napora (organizirana dva osposobljavanja po procjeni).

            1.5.3.   Opis projekta

      Uz nastavak potpore redovitim osnovnim i specijaliziranim tečajevima za osposobljavanje koji se nude stručnjacima koji su uvršteni u raspored djelovanja MGT-a, postoji i nekoliko događaja povezanih s MGT-om koje je moguće odrediti kao važne aktivnosti u okviru ovog projekta. Od posebne su važnosti u tom pogledu aktivnosti usmjerene na provedbu, među ostalim, navedenih zaključaka aktivnosti o stečenim znanjima iz UN-ove misije u Siriji kojima se dugoročno osnažuje mehanizam.
      1.6.   Projekt 6.: Omogućavanje instrumenata za podizanje svijesti, obrazovanje i uključenost

      1.6.1.   Svrha projekta

      Izrada konkretnih i praktičnih instrumenata, materijala i pristupa kako bi se omogućile aktivnosti opisane u navedenim projektima. Ti će se instrumenti izraditi u obliku koji je prikladan za njihovu publiku, između ostalog u tiskanoj verziji i općenito će zahtijevati prijevod na sve službene jezike Ujedinjenih naroda. Za promicanje uporabe instrumenata koji su izrađeni tijekom prijašnjih djelovanja EU-a: priručnik o mjerama za izgradnju povjerenja i priručnik za nacionalnu provedbu.
      1.6.2.   Očekivani rezultati projekta

                  (a)

                  potpora navedenim projektima;

                  (b)

                  povećana svijest o pitanjima biološkog oružja, odgovornog ponašanja u području znanosti i etičkim pitanjima među studentima i njihovim nastavnicima;

                  (c)

                  rasprostranjena distribucija informativnih materijala o BTWC-u i širim pitanjima koja se odnose na mogućnost zlouporabe biologije.

            1.6.3.   Opis projekta

      Niz projekata već je moguće odrediti, dok će se drugi pojaviti nakon što projekt započne. U prvoj su kategoriji, primjerice, proizvodnja internetskih obrazovnih resursa i obrazovnih materijala za sveučilišne studente i/ili učenike i nastavnike biologije u srednjoj školi. U tome će bit važna uporaba tehnika kao što su aktivno učenje i kombinirano učenje, kao i koordinacija s postojećim inicijativama kao što su postojeće aktivnosti Sveučilišta u Bradfordu u suradnji s drugim partnerima. Prijevod internetskih stanica BTWC-a i materijala koji su izrađeni u okviru ove i prethodnih odluka Vijeća također predstavlja potreban projekt koji je moguće odrediti.
      2.   POSTUPOVNI ASPEKTI, KOORDINACIJA
      Provedbu projekata započet će Upravni odbor s ciljem određivanja postupaka i modaliteta suradnje. Upravni odbor redovito će preispitivati provedbu projekata, najmanje jednom svakih šest mjeseci, između ostalog i korištenjem elektroničkih sredstava za komunikaciju.
      Upravni odbor bit će sastavljen od predstavnika VP-a i Ureda UN-a za razoružanje/BWC-ISU-a.
      Molbe država stranaka koje nisu države članice EU-a za bilo kakvu pomoć i suradnju u skladu s ovom Odlukom upućuju se na Ured UN-a za razoružanje/BWC-ISU. Ured UN-a za razoružanje/BWC-ISU preispitat će i procijeniti te molbe, prema potrebi, te dati preporuke Upravnom odboru. Upravni odbor preispitat će molbe za pomoć kao i akcijske planove i njihovu provedbu. Na prijedlog VP-a i uzimajući u obzir ishode rasprava u Upravnom odboru VP će donijeti konačnu odluku o zemljama korisnicama savjetujući se s nadležnim radnim skupinama Vijeća.
      Kako bi se osiguralo snažno vlasništvo i održivost aktivnosti zemalja korisnica koje je EU pokrenuo, predviđeno je da će se, kad god to bude moguće i primjereno, od odabranih korisnika tražiti da pripreme akcijske planove u kojima će, između ostaloga, navesti raspored za provođenje financiranih aktivnosti (uključujući one koji se financiraju nacionalnim sredstvima), opseg i trajanje projekta te glavne dionike. Ured UN-a za razoružanje/BWC-ISU ili po potrebi države članice EU-a bit će povezane s pripremom tih akcijskih planova. Provedba projekata izvršavat će se u skladu s akcijskim planovima.
      3.   IZVJEŠĆIVANJE I PROCJENA
      Ured UN-a za razoružanje/BWC-ISU podnijet će VP-u šestomjesečno izvješće o napretku provedbe projekata. Uz to, podnosit će se i izvješća o pojedinačnim aktivnostima pomoći u okviru utvrđenih akcijskih planova za zemlje korisnice. Izvješća će se proslijediti relevantnoj radnoj skupini Vijeća radi procjene napretka i ukupne ocjene projekata te mogućih daljnjih postupanja.
      Kad god je to moguće, države stranke BTWC-a bit će obaviještene o provedbi projekata, između ostalog elektroničkim putem. Od država korisnica očekivat će se da za sastanke BTWC-a izvijeste o ponašanju i ishodu provedenih aktivnosti u njihovu korist i daju dužnu potvrdu za potporu EU-a.
      4.   SUDJELOVANJE STRUČNJAKA IZ DRŽAVA ČLANICA EU-a
      Za uspješnu provedbu Odluke potrebno je aktivno sudjelovanje stručnjaka iz država članica EU-a. Poticat će se Ured UN-a za razoružanje/BWC-ISU da se koristi tim stručnjacima. Njihovi troškovi misije povezani s provedbom projekata bit će obuhvaćeni ovom Odlukom.
      Očekuje se da će se u slučaju predviđenih posjeta pomoći (poput pravne pomoći ili pomoći u okviru mjera za izgradnju povjerenja) uobičajenom praksom smatrati posjet najviše tri stručnjaka u najduljem trajanju od pet dana.
      Kako bi se osigurala učinkovita i produktivna pomoć, organizirat će se radionica u kojoj će stručnjaci iz EU-a pomagati zemljama korisnicama iz ovog projekta s ciljem rasprave o najboljim praksama i odgovarajućim pripremama za aktivnosti pomoći i sastavljanje niza materijala pomoći kao što su prezentacije i publikacije.
      5.   TRAJANJE
      Sveukupno procijenjeno trajanje provedbe projekata iznosi 36 mjeseci.
      6.   KORISNICI
      Korisnici projekta 1. bit će države koje nisu stranke BTWC-a (i države potpisnice i države koje nisu potpisnice) za aktivnosti univerzalizacije, uključujući prema potrebi privatni sektor, akademski sektor i nevladine organizacije.
      Korisnici projekta 2. bit će države stranke kojima će biti pružena pomoć u njihovoj procjeni posljedica znanstvenih i tehnoloških dostignuća za BTWC, predstavnici znanstvene zajednice, međunarodnih, regionalnih i nacionalnih znanstvenih udruženja, akademske zajednice i industrije.
      Korisnici projekta 3. u odnosu na aktivnosti razvoja kapaciteta su države stranke BTWC-a, s posebnim naglaskom na države koje su nedavno pristupile BTWC-u, dok će korisnici aktivnosti u sklopu članka X. biti pojedinačni znanstvenici, znanstvene konferencije i institucije.
      Korisnici projekta 4. bit će države stranke, osobito dužnosnici koji rade na pitanjima BTWC-a poput onih koji su određeni kao nacionalne kontaktne točke i onih u stalnim misijama u Ženevi, stručnjaci pozvani da sudjeluju u radionicama i u aktivnosti mehanizma stručnog ocjenjivanja i oni koji su uključeni u pripremu istraživanja o člancima V. i VII.
      Korisnici projekta 5. bit će stručnjaci uvršteni u raspored djelovanja MGT-a, sudionici u tečajevima i događajima za osposobljavanje u okviru MGT-a te sudionici u sastanku dionika.
      Korisnici projekta 6. bit će oni koji proizvode relevantne materijale kao i oni koji se njima koriste, npr. studenti i nastavnici, dužnosnici u industriji i nevladine organizacije.
      7.   PREDSTAVNICI TREĆIH STRANA
      Kako bi se promicalo regionalno vlasništvo i održivost projekata, ovom će se Odlukom financirati sudjelovanje stručnjaka koji nisu iz EU-a, uključujući one iz relevantnih regionalnih i međunarodnih organizacija. Financirat će se sudjelovanje Ureda UN-a za razoružanje/BWC-ISU u radionicama BTWC-a. Sudjelovanje predsjedatelja sastanaka BTWC-a može se financirati na temelju pojedinačnih slučajeva.
      8.   PROVEDBENI SUBJEKT – PITANJA OSOBLJA
      S obzirom na izvanproračunski karakter aktivnosti predviđenih ovom Odlukom za Ured UN-a za razoružanje bit će potrebno dodatno osoblje.
      9.   VIDLJIVOST EU-a
      Ured UN-a za razoružanje poduzima sve odgovarajuće mjere za objavljivanje činjenice da djelovanje financira Europska unija. Takve će se mjere provoditi u skladu s Komisijinim Priručnikom za komunikacije i vidljivost za vanjske aktivnosti EU-a koje je utvrdila i objavila Europska komisija. Ured UN-a za razoružanje stoga će osigurati vidljivost doprinosa Unije primjerenim brendiranjem i oglašavanjem, isticanjem uloge Unije, osiguravanjem transparentnosti njezina djelovanja i podizanjem svijesti o razlozima za Odluku, kao i o potpori Unije za Odluku te rezultatima te potpore. Materijal izrađen u okviru projekta isticat će zastavu Unije na vidljivom mjestu u skladu sa smjernicama Unije za pravilnu upotrebu i umnožavanje zastave.


title: Odluka (EU) 2017/1403 Europske središnje banke оd 23. lipnja 2017. o izmjeni Odluke ESB/2012/6 o osnivanju Odbora sustava TARGET2-Securities (ESB/2017/20)

text:
                  29.7.2017

                  HR

                  Službeni list Europske unije

                  L 199/24

            ODLUKA (EU) 2017/1403 EUROPSKE SREDIŠNJE BANKE
      оd 23. lipnja 2017.
      o izmjeni Odluke ESB/2012/6 o osnivanju Odbora sustava TARGET2-Securities (ESB/2017/20)
      UPRAVNO VIJEĆE EUROPSKE SREDIŠNJE BANKE,
      uzimajući u obzir Ugovor o funkcioniranju Europske unije,
      uzimajući u obzir Statut Europskog sustava središnjih banaka i Europske središnje banke, a posebno njegov članak 3. stavak 1., članak 12. stavke 1. i 3. i članke 17., 18., i 22.,
      uzimajući u obzir Smjernicu ESB/2012/13 od 18. srpnja 2012. o sustavu TARGET2-Securities (1),
      budući da:

                  (1)

                  Upravno vijeće je 16. ožujka 2016. odobrilo osnivanje „Odbora za tržišnu infrastrukturu”, novo upravljačko tijelo nadležno za tehničke zadaće i zadaće operativnog upravljanja na području tržišnih infrastruktura i platformi.

                  (2)

                  Shodno tome, Odluku ESB/2012/6 (2) potrebno je izmijeniti na način da odražava osnivanje Odbora za tržišnu infrastrukturu i djelovanje Odbora sustava T2S kao jednog od oblika Odbora za tržišnu infrastrukturu koji ima posebnu namjenu,

            DONIJELO JE OVU ODLUKU:
      Članak 1.
      Izmjene
      Odluka ESB/2012/6 mijenja se kako slijedi:

                  1.

                  Članak 1. zamjenjuje se sljedećim:
                  „Članak 1.
                  Definicije
                  Pojmovi iz ove Odluke imaju jednako značenje kao oni iz Smjernice ESB/2012/13 (*1) i iz Okvirnog sporazuma sustava T2S koji je prihvatilo Upravno vijeće 17. studenoga 2011.

                     (*1)  Smjernica ESB/2012/13 od 18. srpnja 2012. o sustavu TARGET2-Securities (SL L 215, 11.8.2012., str. 19.).”"

                  2.

                  U članku 2., stavak 1. zamjenjuje se sljedećim:
                  „1.   Odbor sustava T2S osniva se kao upravljačko tijelo čija je zadaća izrada prijedloga za Upravno vijeće o ključnim strateškim pitanjima i izvršavanje zadaća isključivo tehničke naravi koje mu povjeri Upravno vijeće. Djeluje kao jedan od oblika Odbora za tržišne infrastrukture (MIB) s posebnom namjenom.”

                  3.

                  U Prilogu I., pod odjeljkom „Sastav”, četvrti stavak zamjenjuje se sljedećim:
                  „Mandat člana Odbora sustava T2S traje 24 mjeseca i može se obnoviti. Upravno vijeće može donijeti odluku o kraćem mandatu, uključujući slučajeve u kojima članovi podnesu ostavku ili odu u mirovinu prije isteka svojeg mandata.”

                  4.

                  Prilog II. mijenja se kako slijedi:

                              (a)

                              u članku 1., stavak 3. zamjenjuje se sljedećim:
                              „3.   Članovi ne smiju biti izravno uključeni u nadzor sustava T2S ili središnjih depozitorija vrijednosnih papira koji eksternaliziraju operacije namire sustavu T2S ako bi takvo sudjelovanje moglo dovesti do stvarnog ili mogućeg sukoba s njihovim funkcijama kao članova Odbora za sustav T2S. Treba predvidjeti prikladne mjere radi utvrđivanja i izbjegavanja svakog takvog sukoba. Članovi ne smiju bio dio Odbora internih revizora (engl. Internal Auditors Committee, IAC) niti smiju na dnevnoj osnovi sudjelovati u aktivnostima na razini 3.”;

                              (b)

                              U članku 2. briše se stavak 1.

            Članak 2.
      Završne odredbe
      Ova Odluka stupa na snagu 23. lipnja 2017.

         Sastavljeno u Frankfurtu na Majni 23. lipnja 2017.

               Predsjednik ESB-a

            Mario DRAGHI

         (1)  SL L 215, 11.8.2012., str. 19.

         (2)  Odluka ESB/2012/6 od 29. ožujka 2012. o osnivanju Odbora sustava TARGET2-Securities i o stavljanju izvan snage Odluke ESB/2009/6 (SL L 117, 1.5.2012., str. 13.).


title: Odluka Komisije оd 23. veljače 2017. o dodjeli pojedinačnih dozvola za upotrebu zaštićenog žiga Europske referentne mreže svim koordinatorima europskih referentnih mreža

text:
               24.2.2017

               HR

               Službeni list Europske unije

               C 60/7

         ODLUKA KOMISIJE
   оd 23. veljače 2017.
   o dodjeli pojedinačnih dozvola za upotrebu zaštićenog žiga Europske referentne mreže svim koordinatorima europskih referentnih mreža
   (2017/C 60/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije od 19. rujna 2001. (PV1536) kojom se glavne direktore i voditelje službi ovlašćuje za odlučivanje o potrebi podnošenja zahtjeva za zaštitu prava intelektualnog vlasništva koja proizlaze iz aktivnosti ili programa za koje su odgovorni, za izdavanje s time povezanih dozvola, za nabavu, prijenos ili predaju ili ukidanje prava, te kojom se glavne direktore ovlašćuje za administrativnu provedbu povezanu s time,
   budući da:

               (1)

               Direktivom 2011/24/EU Europskog parlamenta i Vijeća (1) propisuje se da Komisija podupire razvoj europskih referentnih mreža („ERN-ovi”) među visokospecijaliziranim pružateljima zdravstvene zaštite u državama članicama.

               (2)

               Člankom 7. Provedbene odluke Komisije 2014/287/EU (2) propisuje se da Komisija mrežama i njihovim članovima odobrava upotrebu jedinstvenog grafičkog označitelja („logotipa”).

               (3)

               Komisija je registrirala logotip „European Reference Network” (Europska referentna mreža) kao figurativni žig (br. reg. 012252128) na području Europske unije.

               (4)

               Europska unija zakoniti je vlasnik tog zaštićenog žiga i voljna je odobriti njegovu upotrebu svim koordinatorima europskih referentnih mreža,

         DONIJELA JE OVU ODLUKU:
   Članak 1.
   Svi koordinatori europskih referentnih mreža koje je odobrio odbor država članica europske referentne mreže imaju neisključivo, uvjetno pravo upotrebe zaštićenog žiga „European Reference Network” (br. reg. 012252128) bez plaćanja naknade za inicijative povezane s aktivnostima europske referentne mreže u skladu s ciljevima utvrđenima člankom 12. Direktive 2011/24/EU.
   Članak 2.
   Svi koordinatori europskih referentnih mreža koje je odobrio odbor država članica europske referentne mreže ovlašteni su da članovima svojih mreža podlicenciraju pravo upotrebe zaštićenog žiga za inicijative povezane s aktivnostima njihovih mreža.

      Sastavljeno u Bruxellesu 23. veljače 2017.

            Za Komisiju

         Vytenis ANDRIUKAITIS

            Član Komisije

      (1)  Direktiva 2011/24/EU Europskog parlamenta i Vijeća od 9. ožujka 2011. o primjeni prava pacijenata u prekograničnoj zdravstvenoj skrbi (SL L 88, 4.4.2011., str. 45.).

      (2)  Provedbena odluka Komisije 2014/287/EU оd 10. ožujka 2014. o određivanju kriterija za osnivanje i ocjenjivanje europskih referentnih mreža i njihovih članova te za olakšavanje razmjene informacija i stručnih spoznaja u vezi s osnivanjem i ocjenjivanjem tih mreža (SL L 147, 17.5.2014., str. 79.).


title: 2014/318/EU: Odluka Vijeća od 17. veljače 2014. o sklapanju, u ime Europske unije, Sporazuma između Europske unije i Ruske Federacije o prekursorima za droge

text:
               4.6.2014

               HR

               Službeni list Europske unije

               L 165/6

         ODLUKA VIJEĆA
   od 17. veljače 2014.
   o sklapanju, u ime Europske unije, Sporazuma između Europske unije i Ruske Federacije o prekursorima za droge

      (2014/318/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4., prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Europska unija i Ruska Federacija trebale bi ojačati svoju suradnju u sprečavanju preusmjeravanja prekursora za droge iz slobodne prodaje kako bi suzbile nedopuštenu proizvodnju opojnih droga i psihotropnih tvari.

               (2)

               U skladu s Odlukom Vijeća 2013/263/EU (1), Sporazum između Europske unije i Ruske Federacije o prekursorima za droge („Sporazum”) potpisan je 4. lipnja 2013., podložno njegovom kasnijem sklapanju.

               (3)

               Sporazum bi trebao osigurati puno poštovanje temeljnih prava, osobito visoku razinu zaštite pri obradi i prijenosu osobnih podataka između stranaka Sporazuma.

               (4)

               Sporazum bi trebalo odobriti u ime Europske unije,

         DONIJELO JE OVU ODLUKU:
   Članak 1.
   Sporazum između Europske unije i Ruske Federacije o prekursorima za droge odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća, u ime Europske unije, daje obavijest predviđenu člankom 11. Sporazuma (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. veljače 2014.

            Za Vijeće

            Predsjednik

         A. TSAFTARIS

      (1)  Odluka Vijeća 2013/263/EU od 13. svibnja 2013. o potpisivanju, u ime Europske unije, Sporazuma između Europske unije i Ruske Federacije o prekursorima za droge (SL L 154, 6.6.2013., str. 5.).

      (2)  Dan stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća (ZVSP) 2015/2006 od 10. studenoga 2015. o produljenju mandata posebnog predstavnika Europske unije za Rog Afrike

text:
               11.11.2015

               HR

               Službeni list Europske unije

               L 294/58

         ODLUKA VIJEĆA (ZVSP) 2015/2006
   od 10. studenoga 2015.
   o produljenju mandata posebnog predstavnika Europske unije za Rog Afrike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. prosinca 2011. donijelo Odluku 2011/819/ZVSP (1) o imenovanju g. Alexandera RONDOSA posebnim predstavnikom Europske unije (PPEU) za Rog Afrike. Mandat PPEU-a istječe 31. listopada 2015.

               (2)

               Mandat PPEU-a trebalo bi produljiti za dodatno razdoblje od 16 mjeseci.

               (3)

               PPEU provodit će svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Alexandera Rondosa kao PPEU-a za Rog Afrike produljuje se do 28. veljače 2017. Vijeće može donijeti odluku o ranijem završetku mandata PPEU-a na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).
   Za potrebe mandata PPEU-a, Rog Afrike definira se tako da obuhvaća Republiku Džibuti, Državu Eritreju, Saveznu Demokratsku Republiku Etiopiju, Republiku Keniju, Saveznu Republiku Somaliju, Republiku Sudanu, Republiku Južni Sudan i Republiku Ugandu. Za pitanja od šireg regionalnog značaja, PPEU prema potrebi surađuje sa zemljama i regionalnim subjektima izvan Roga Afrike.
   Članak 2.
   Ciljevi politike
   1.   Mandat PPEU-a temelji se na ciljevima politike Unije za Rog Afrike kako je određeno u Strateškom okviru donesenom 14. studenoga 2011., u Regionalnom akcijskom planu 2015.-2020. za Rog Afrike donesenom 26. listopada 2015. i u odgovarajućim zaključcima Vijeća, to jest da aktivno doprinosi regionalnim i međunarodnim nastojanjima u postizanju miroljubivog suživota i trajnog mira, sigurnosti i razvoja unutar zemalja u regiji i među njima. PPEU nadalje doprinosi poboljšanju kvalitete, jačine, utjecaja i vidljivosti višedimenzionalnog djelovanja Unije na Rogu Afrike.
   2.   Ciljevi politike kojima PPEU doprinosi uključuju, među ostalim:

               (a)

               nastavak stabilizacije Roga Afrike, uzimajući u obzir širu regionalnu dinamiku;

               (b)

               rješavanje sukoba, osobito onih u Somaliji, Južnom Sudanu i Sudanu, te prevenciju potencijalnih sukoba, i rano upozoravanje na te sukobe, među zemljama u regiji ili unutar njih;

               (c)

               podršku političkoj, sigurnosnoj i gospodarskoj regionalnoj suradnji;

               (d)

               poboljšano upravljanje tokovima mješovite migracije od Roga Afrike i unutar tog područja te rješavanje temeljnih uzroka tih tokova.

         Članak 3.
   Mandat
   1.   Kako bi postigao ciljeve politike Unije u odnosu na Rog Afrike, PPEU ima sljedeći mandat:

               (a)

               na temelju Strateškog okvira i njegova Regionalnog akcijskog plana, surađivati sa svim odgovarajućim dionicima u regiji, vladama, regionalnim tijelima, međunarodnim i regionalnim organizacijama, civilnim društvom i dijasporama, s ciljem unapređivanja ciljeva Unije, i doprinositi boljem razumijevanju uloge Unije u regiji;

               (b)

               surađivati s glavnim dionicima izvan regije koji imaju utjecaja u Rogu Afrike s ciljem rješavanja pitanjâ u vezi sa širom regionalnom stabilnošću, među ostalim uzimajući u obzir Crveno more i zapadni Indijski ocean. Ti kontakti uključuju suradnju sa Sjedinjenim Američkim Državama, zemljama Perzijskog zaljeva, Egiptom, Turskom i Kinom, regionalne kontakte s Vijećem za suradnju u Zaljevu te interakciju s drugim relevantnim dionicima kako se pojave;

               (c)

               predstavljati Uniju na odgovarajućim međunarodnim forumima, prema potrebi, i osigurati vidljivost podrške Unije upravljanju krizama te rješavanju i sprečavanju sukoba;

               (d)

               poticati i podupirati učinkovitu političku i sigurnosnu suradnju te gospodarsku integraciju u regiji kroz partnerstvo Unije s Afričkom unijom (AU) i regionalnim organizacijama, osobito s Međuvladinim tijelom za razvoj (IGAD);

               (e)

               pratiti politički razvoj događaja u regiji i doprinositi razvoju politike Unije prema regiji, uključujući u odnosu na Somaliju, Sudan, Južni Sudan i Eritreju, granični spor između Etiopije i Eritreje te na provedbu Sporazuma iz Alžira, granični spor između Džibutija i Eritreje, inicijativu bazena Nila i na druga pitanja u regiji koja utječu na njezinu sigurnost, stabilnost i blagostanje;

               (f)

               istraživati prekogranične izazove, osobito u vezi s migracijom, na zahtjev, sudjelovati u razgovorima o migraciji s relevantnim dionicima te na općenitiji način doprinijeti politikama Unije u vezi s migracijom i izbjeglicama u odnosu na regiju, u skladu s političkim prioritetima Unije, kako bi se pojačala suradnja, između ostalog u vezi s povratom i readmisijom;

               (g)

               u pogledu Somalije, i djelujući u uskoj koordinaciji s voditeljem Delegacije Unije u Somaliji i odgovarajućim regionalnim i međunarodnim partnerima, uključujući posebnog predstavnika glavnog tajnika Ujedinjenih naroda (UN) za Somaliju, AU i IGAD, nastaviti aktivno doprinositi djelovanjima i inicijativama koje vode daljnjoj stabilizaciji i post-tranzicijskim dogovorima za Somaliju oslanjajući se na Sporazum o novom dogovoru od 2013. i napredak ostvaren u pogledu stvaranja federalne države te s ciljem postizanja vjerodostojnog i uključivog izbornog postupka u Somaliji 2016. Uz to, PPEU će i dalje podupirati razvoj sigurnosnog sektora u Somaliji, među ostalim putem Unijinih misija ZSOP-a razmještenih u regiji;

               (h)

               u pogledu Sudana i djelujući u bliskoj suradnji s voditeljima Delegacije Unije u Kartumu i pri AU-u u Addis Abebi, doprinositi dosljednosti i učinkovitosti politike Unije prema Sudanu te podupirati politička rješenja za postojeće sukobe u Darfuru, Južnom Kordofanu i Plavom Nilu te nacionalnom pomirenju putem holističkog političkog procesa. U tom pogledu PPEU doprinosi dosljednom međunarodnom pristupu s AU-om, a posebice sa Skupinom visoke razine AU-a za provedbu za Sudan i Južni Sudan (AUHIP), UN-om i drugim vodećim regionalnim i međunarodnim dionicima; imajući na umu potrebu da se pruži potpora miroljubivom suživotu Sudana i Južnog Sudana, posebice provedbom sporazumâ iz Addisa i rješavanjem otvorenih pitanja nakon Sveobuhvatnog mirovnog sporazuma;

               (i)

               u pogledu Južnog Sudana, oslanjajući se na nedavno potpisan Sporazum o rješavanju sukoba (ARC) u Južnom Sudanu, nastavlja na regionalnoj razini surađivati s posebice IGAD-om, AU-om, UN-om, susjedima Južnog Sudana i drugim vodećim međunarodnim partnerima kako bi se osigurala provedba sporazuma. U tom pogledu PPEU blisko surađuje s voditeljima delegacija EU-a u Jubi i pri AU-u u Addis Abebi;

               (j)

               pomno pratiti druge prekogranične izazove koji utječu na Rog Afrike, a posebice radikalizaciju i terorizam, no također i pomorsku sigurnost i piratstvo, organizirani kriminal, krijumčarenje oružja i proizvoda od divlje flore i faune, lijekova i druga krijumčarenja i trgovinu njima te sve političke i sigurnosne posljedice humanitarnih kriza;

               (k)

               promicati pristup humanitarne pomoći u cijeloj regiji;

               (l)

               doprinositi provedbi Odluke Vijeća 2011/168/ZVSP (2) i politike Unije o ljudskim pravima, u suradnji s PPEU-om za ljudska prava, uključujući smjernice EU-a o ljudskim pravima, osobito smjernice EU-a o djeci i oružanom sukobu, kao i smjernice EU-a o nasilju nad ženama i djevojčicama te borbi protiv svakog oblika njihove diskriminacije te politike Unije u vezi s Rezolucijom Vijeća sigurnosti UN-a 1325 (2000), među ostalim praćenjem i izvješćivanjem o razvoju događaja te pripremanjem preporuka u vezi s tim.

         2.   Za potrebe provođenja mandata PPEU između ostalog:

               (a)

               savjetuje i izvješćuje o definiranju stajalištâ Unije na međunarodnim forumima, prema potrebi, s ciljem proaktivnog promicanja sveobuhvatnog političkog pristupa Unije prema Rogu Afrike;

               (b)

               održava pregled svih aktivnosti Unije.

         Članak 4.
   Provedba mandata
   1.   PPEU je odgovoran za provedbu mandata, djelujući pod nadležnošću VP-a.
   2.   PSO održava povlaštenu povezanost s PPEU-om te je glavna točka za kontakt PPEU-a s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU djeluje u uskoj koordinaciji s Europskom službom za vanjsko djelovanje (ESVD) i njezinim odgovarajućim odjelima, delegacijama Unije u regiji i Komisijom.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. studenoga 2015. do 28. veljače 2017. iznosi 3 500 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svojeg mandata i odgovarajućih raspoloživih financijskih sredstava, odgovoran za ustrojavanje svojeg tima. U tim su uključeni članovi koji su stručnjaci za pojedina politička i sigurnosna pitanja, u skladu s potrebama mandata. PPEU o sastavu svojeg tima odmah i redovito obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće takvog upućenog osoblja pokriva dotična država članica, dotična institucija Unije, odnosno ESVD. Stručnjaci koje su države članice uputile institucijama Unije ili ESVD-u mogu također biti raspoređeni PPEU-u. Međunarodno ugovorno osoblje mora imati državljanstvo države članice.
   3.   Sveukupno upućeno osoblje ostaje pod upravnom nadležnošću države članice koja ga upućuje, institucije Unije koja ga upućuje ili ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-e smješta se zajedno s relevantnim odjelima ESVD-a ili delegacijama Unije kako bi doprinijelo usklađenosti i dosljednosti njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi njegove skupine poštuju sigurnosna načela i minimalne standarde utvrđene Odlukom Vijeća 2013/488/EU (3).
   Članak 9.
   Pristup podacima i logistička potpora
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i države članice prema potrebi osiguravaju logističku podršku u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU, u skladu sa svojim mandatom i na temelju sigurnosnog stanja na području za koje je odgovoran, poduzima sve razumno izvedive mjere za sigurnost osoblja za koje je PPEU izravno nadležan, posebno tako da:

               (a)

               uspostavlja specifičan sigurnosni plan na temelju smjernica ESVD-a, koji uključuje specifične fizičke, organizacijske i proceduralne mjere kojima se uređuje upravljanje sigurnim kretanjem osoblja na područje za koje je odgovoran i unutar njega, kao i upravljanje sigurnosnim incidentima te uključujući plan za krizne situacije i plan evakuacije;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području za koje je odgovoran;

               (c)

               osigurava da svi članovi tima PPEU-a koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje za koje je odgovoran, na temelju stupnjeva rizika koje za područje te misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i o provedbi mandata.

         Članak 11.
   Izvješćivanje
   1.   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovna izvješća šalju se putem mreže COREU. PPEU može pripremati izvješća za Vijeće za vanjske poslove. U skladu s člankom 36. Ugovora, PPEU smije sudjelovati u informiranju Europskog parlamenta.
   2.   PPEU izvješćuje o najboljem načinu za ostvarenje inicijativa Unije, kao što je doprinos Unije reformama, i uključujući političke aspekte odgovarajućih razvojnih projekata Unije, u koordinaciji s delegacijama Unije u regiji.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanjâ Unije i pomaže osigurati da su svi instrumenti Unije kao i djelovanje država članica dosljedno uključeni u postizanje ciljeva politike Unije. Aktivnosti PPEU-a koordiniraju se s aktivnostima delegacija Unije i Komisije. PPEU osigurava redovito informiranje misija država članica i delegacija Unije u regiji.
   2.   Na terenu se održava bliska suradnja s voditeljima delegacija Unije i voditeljima misija država članica. Oni ulažu najbolje napore kako bi pomogli PPEU-u u provedbi njegovog mandata. PPEU u uskoj koordinaciji s odgovarajućim delegacijama Unije osigurava lokalno političko vodstvo zapovjedniku snaga operacije EUNAVFOR Atalanta, zapovjedniku misije EU-a EUTM Somalia i voditelju misije EUCAP Nestor. PPEU, zapovjednici operacija EU-a i zapovjednik civilne operacije međusobno se savjetuju prema potrebi.
   3.   PPEU blisko surađuje s tijelima uključenih zemalja, UN-om, AU-om, IGAD-om, drugim nacionalnim, regionalnim i međunarodnim dionicima, a također i s civilnim društvom u regiji.
   Članak 13.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU podnosi Vijeću, VP-u i Komisiji izvješće o napretku do kraja lipnja 2016., a do kraja studenoga 2016. iscrpno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. studenoga 2015.

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA

      (1)  Odluka Vijeća 2011/819/ZVSP od 8. prosinca 2011. o imenovanju posebnog predstavnika Europske unije za Rog Afrike (SL L 327, 9.12.2011., str. 62.).

      (2)  Odluka Vijeća 2011/168/ZVSP od 21. ožujka 2011. o Međunarodnom kaznenom sudu i o stavljanju izvan snage Zajedničkog stajališta 2003/444/ZVSP (SL L 76, 22.3.2011., str. 56.).

      (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 2007/786/EZ: Odluka Vijeća od 22. listopada 2007. o potpisivanju i privremenoj primjeni Protokola uz Euro-mediteranski sporazumu o pridruživanju između Europskih zajednica i njihovih država članica s jedne strane i Države Izrael s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 111

               HR

               Službeni list Europske unije

               155

         32007D0786

               L 317/63

               SLUŽBENI LIST EUROPSKE UNIJE

         ODLUKA VIJEĆA
   od 22. listopada 2007.
   o potpisivanju i privremenoj primjeni Protokola uz Euro-mediteranski sporazumu o pridruživanju između Europskih zajednica i njihovih država članica s jedne strane i Države Izrael s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2007/786/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310, u vezi s prvom rečenicom prvog podstavka stavka 2. članka 300.,
   uzimajući u obzir Akt o pristupanju iz 2005., a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2006. ovlastilo Komisiju da u ime Europske zajednice i njezinih država članica započne pregovore s Izraelom s ciljem prilagodbe Euro-mediteranskog sporazuma o pridruživanju između Europskih zajednica i njihovih država članica s jedne strane i Države Izrael s druge strane (1), dalje u tekstu „Euro-mediteranski sporazum”, kako bi se uzelo u obzir pristupanje Republike Bugarske i Rumunjske Europskoj uniji.

               (2)

               Pregovori su zaključeni na zadovoljstvo Komisije.

               (3)

               U članku 9. stavku 2., tekst Protokola koji je dogovoren u pregovorima s Izraelom predviđa privremenu primjenu Protokola prije njegova stupanja na snagu.

               (4)

               Protokol je potrebno potpisati u ime Europske zajednice i njezinih država članica te primjenjivati privremeno, podložno njegovom kasnijem zaključivanju sklapanje,

         DONIJELO JE OVU ODLUKU:
   Članak 1.
   Ovime se, u ime Europske Zajednice i njezinih država članica, odobrava potpisivanje Protokola o Euro-mediteranskom sporazumu, podložno zaključivanju navedenog Protokola.
   Tekst Protokola priložen je ovoj Odluci.
   Članak 2.
   Ovime se predsjednik Vijeća ovlašćuje odrediti osobu/e ovlaštenu/e za potpisivanje Protokola u ime Europske zajednice i njezinih država članica, podložno njegovu zaključivanju.
   Članak 3.
   Uz uvjet uzajamnosti, Sporazum se primjenjuje privremeno od 1. siječnja 2007., do dovršenja postupaka za njegovo formalno sklapanje.

      Sastavljeno u Luxembourgu 22. listopada 2007.

            Za Vijeće

            Predsjednik

         J. SILVA

      (1)  SL L 147, 21.6.2000., str. 3.


title: 2011/420/EU: Odluka Vijeća od 12. srpnja 2011. o sklapanju Protokola o ribolovnim mogućnostima i financijskom doprinosu koji su predviđeni Sporazumom o partnerstvu u ribarstvu između Europske zajednice i Demokratske Republike Svetog Tome i Prinsipea

text:
               04/Sv. 10

               HR

               Službeni list Europske unije

               82

         32011D0420

               L 188/1

               SLUŽBENI LIST EUROPSKE UNIJE

         ODLUKA VIJEĆA
   od 12. srpnja 2011.
   o sklapanju Protokola o ribolovnim mogućnostima i financijskom doprinosu koji su predviđeni Sporazumom o partnerstvu u ribarstvu između Europske zajednice i Demokratske Republike Svetog Tome i Prinsipea
   (2011/420/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s njegovim člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 23. srpnja 2007. donijelo Uredbu (EZ) br. 894/2007 o sklapanju Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice (1) („Sporazum”). Protokol o ribolovnim mogućnostima i financijskom doprinosu koji su predviđeni Sporazumom (2) („bivši Protokol”) bio je priložen uz Sporazum. Bivši je Protokol istekao 31. svibnja 2010.

               (2)

               Stoga je Unija pregovarala o novom Protokolu („Protokol”) o ribolovnim mogućnostima i financijskom doprinosu koji su predviđeni Sporazumom o partnerstvu u ribarstvu između Demokratske Republike Svetog Tome i Prinsipea, koji plovilima Unije omogućuje ribolovne mogućnosti u vodama nad kojima Demokratska Republika Sveti Toma i Prinsipe ima suverenitet ili nadležnost u pogledu ribarstva.

               (3)

               Kao rezultat tih pregovora, novi je Protokol parafiran 15. srpnja 2010.

               (4)

               U skladu s Odlukom Vijeća 2011/296/EU od 24. veljače 2011. (3) Protokol je potpisan i privremeno se primjenjuje.

               (5)

               Protokol bi trebalo sklopiti,

         DONIJELO JE OVU ODLUKU:
   Članak 1.
   Ovime se u ime Unije odobrava Protokol o ribolovnim mogućnostima i financijskom doprinosu koji su predviđeni Sporazumom o partnerstvu u ribarstvu između Europske zajednice i Demokratske Republike Svetog Tome i Prinsipea („Protokol”) (4).
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) da u ime Europske unije pošalje(-u) obavijest predviđenu u članku 30. Protokola s ciljem obvezivanja Unije (5).
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 12. srpnja 2011.

            Za Vijeće

            Predsjednik

         J. VINCENT-ROSTOWSKI

      (1)  SL L 205, 7.8.2007., str. 35.

      (2)  SL L 205, 7.8.2007., str. 40.

      (3)  SL L 136, 24.5.2011., str. 4.

      (4)  Protokol i Odluka o njegovu potpisivanju objavljeni su u Službenom listu.

      (5)  Datum stupanja na snagu Protokola objaviti će Glavno tajništvo Vijeća u Službenom listu Europske unije.


title: 86/543/EEZ: Odluka Vijeća od 15. rujna 1986. o sklapanju Dodatnog protokola uz Sporazum između Europske ekonomske zajednice i Republike Island nakon pristupanja Kraljevine Španjolske i Portugalske Republike Zajednici

text:
               02/Sv. 004

               HR

               Službeni list Europske unije

               58

         31986D0543

               L 321/121

               SLUŽBENI LIST EUROPSKE UNIJE

               15.09.1986.

      ODLUKA VIJEĆA

   od 15. rujna 1986.
   o sklapanju Dodatnog protokola uz Sporazum između Europske ekonomske zajednice i Republike Island nakon pristupanja Kraljevine Španjolske i Portugalske Republike Zajednici
   (86/543/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je potrebno odobriti Dodatni protokol uz Sporazum između Europske ekonomske zajednice i Republike Island (1), koji je potpisan u Bruxellesu 22. srpnja 1972., kako bi se uzelo u obzir pristupanje Kraljevine Španjolske i Portugalske Republike Zajednici,
   ODLUČILO JE:
   Članak 1.
   Ovim se, u ime Zajednice, odobrava Dodatni protokol uz Sporazum između Europske ekonomske zajednice i Republike Island nakon pristupanja Kraljevine Španjolske i Portugalske Republike Zajednici.
   Tekst Protokola priložen je ovoj Odluci.
   Članak 2.
   Predsjednik Vijeća izdaje obavijest kako je predviđeno u članku 18. Protokola (2).
   Članak 3.
   Ova Odluka proizvodi učinke sljedećeg dana od dana objave u Službenom listu Europskih zajednica.

      Sastavljeno u Bruxellesu 15. rujna 1986.

            Za Vijeće

            Predsjednik

         G. HOWE

      (1)  SL L 301, 31.12.1972., str. 2.

      (2)  Dan stupanja Protokola na snagu objavljuje Glavno tajništvo Vijeća u Službenom listu Europskih zajednica.